CELEX: C2005/057/48
Language: lt
Date: 2005-03-05 00:00:00
Title: Byla T-471/04 Georgios Karatzoglou 2004 m. gruodžio 6 d. pareikštas ieškinys Europos rekonstrukcijos agentūrai

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/28
            
         Georgios Karatzoglou 2004 m. gruodžio 6 d. pareikštas ieškinys Europos rekonstrukcijos agentūrai
   (Byla T-471/04)
   (2005/C 57/48)
   Proceso kalba: anglų
   2004 m. gruodžio 6 d. Europos Bendrijų Pirmosios instancijos teisme buvo pareikštas Georgios Karatzoglou, gyvenančio Ioannina (Graikija), atstovaujamo advokato S. A. Pappas, ieškinys Europos rekonstrukcijos agentūrai.
   Ieškovas Pirmosios instancijos teismo prašo:
   
               —
            
            
               panaikinti tariamą ieškovo skundo atmetimą ir sutarties nutraukimą;
            
         
               —
            
            
               priteisti iš Europos rekonstrukcijos agentūros bylinėjimosi išlaidas.
            
         Teisiniai pagrindai ir pagrindiniai argumentai
   Atsakovas įdarbino ieškovą laikinuoju tarnautoju pagal kitų Europos Bendrijų tarnautojų įdarbinimo sąlygų 2 straipsnio a dalį. 2003 m. gegužės 7 d. jo sutartis buvo atnaujinta neribotam laikotarpiui. Ieškovas ginčija jo sutarties nutraukimą pagal kitų Europos Bendrijų tarnautojų įdarbinimo sąlygų 47 straipsnio 2 dalį.
   Grįsdamas savo ieškinį, ieškovas tvirtina, kad nėra sutarties nutraukimo pagrindimo. Ieškovo nuomone, atsakovas buvo įsipareigojęs nenutraukti sutarties, nebent reikėtų sumažinti ar nutraukti savo veiklą. Ieškovas teigia, kad taip šiuo atveju nėra ir jis net nėra nagrinėjamas. Be to, ieškovas tvirtina, kad pažeisti jo teisėti lūkesčiai, kitų Europos Bendrijų tarnautojų įdarbinimo sąlygų 47 straipsnis ir piktnaudžiaujama įgaliojimais. Galiausiai, ieškovas teigia, kad pažeidžiamas gero administravimo principas, kadangi, ieškovo nuomone, tariamas poreikis sumažinti personalą atsirado dėl netinkamo valdymo.